Lotus Evora

Lotus Evora adalah kereta keluaran syarikat kereta British, Lotus.  Kereta tersebut telah dilancarkan pada 22 Julai 2008 di Pertunjukan Kereta Antarabangsa British. Sebelum ini kereta tersebut dikenali sebagai Project Eagle sebelum nama Evora diumumkan.

 Sepintas lalu 
Lotus Evora adalah produk pertama di dalam rancangan lima tahun Lotus untuk mengembangkan barisan model keretanya bermula tahun 2006. Model Evora ini lebih besar serta lebih berat daripada Elise dan model-model (Exige, Europa S, dll.), dengan berat 1350 kg. Setakat ini ia merupakan satu-satunya model Lotus dengan konfigurasi 2+2, walaupun ia juga akan turut diperkenalkan dalam konfigurasi 2 tempat duduk pada masa akan datang, dipanggil Plus Zero. Bahagian dalaman direka lebih besar bagi membolehkan pemandu yang lebih tinggi dimuatkan ke dalam, seperti CEO Lotus Mike Kimberley dan 99% lelaki Amerika.

Bahagian but yang disejukkan di belakang enjin adalah cukup besar untuk memuatkan satu set kayu golf, walaupun Russell Carr menafikan rekaan sebegini adalah disengajakan
.  Lotus membina Evora dengan tujuan untuk bersaing dengan Porsche Cayman.

 Nama 
Nama "Evora" mengekalkan tradisi Lotus yang menggunakan nama-nama model bermula dengan huruf "E", serta dinamakan sempena bandar raya Évora di Alentejo, Portugal. Nama-nama lain yang dipertimbangkan ialah Eagle, Exira dan Ethos. Nama Exira ditolak kerana ia tidak cukup bagus manakala dua lagi nama kerana kesukaran yang bakal dihadapi Lotus untuk menuntutnya sebagai cap dagangan.

 Pengeluaran 
Pengeluaran dijangka bermula pada musim panas tahun 2009.Laman web rasmi Lotus Evora  Sasaran jualan ialah 2000 buah kereta setahun, dengan harga di antara £45,000 hingga lebih £50,000.

 Prestasi 
 Pecutan: 0-100 km/j dalam masa kurang 5 saat.
 Kelajuan maksimum: 249 km/j – 274 km/j.
 Pelepasan gas CO2: 225 g/km.
 Pemalar daya heretan: 0.337.

 Rujukan 

 Pautan luar 

 Laman web rasmi Lotus Evora

Evora
Kategori:Kereta sport